27/01/2022 | Administración LocalMunicipal
A Baña
Decreto de nomeamento de tenente de alcalde composición e delegacións na Xunta de Goberno e determinación de concellerías

Jose Andrés García Cardeso, alcalde do concello da Baña, á data da sinatura dixital, en presencia do secretario - interventor de dito concello, emito o seguinte decreto: Vista a necesidade de adoptar unha resolución sobre o procedemento ó que se refire este decreto, en aras dos principios de eficacia e celeridade administrativa recollidos na Lei 39/2015, de 1 de outubro, de procedemento administrativo común das administracións públicas, e na Lei 40/2015, de 1 de outubro, de Réxime Xurídico do Sector Público. Vistos que en data 26/11/2021 don Evangelista Caravajal Zara, con DNI XXXXXXXXX, presenta, con número de rexistro de entrada 202100000001721, en representación dos concelleiros dos grupos do Partido Popular e de Compromiso por Galicia no Concello da Baña, moción de censura contra o naquel momento Alcalde, don Jose Antonio Pereira Gil propondo como candidato alternativo ó mesmo a Evangelista Caravajal Zara. Visto que en data 14/12/2021 celébrase sesión plenaria extraordinaria, de conformidade e cos requisitos marcados polo artigo 197 da Lei Orgánica 5/1985, do 19 de xuño, do Réxime Electoral Xeral, resultando aprobada a moción presentada en data 26/11/2021. Visto o réxime de nomeamento dos Tenentes de Alcalde establecido no artigo 23 da Lei 7/1985, de 2 de abril, Reguladora das Bases do Réxime Local e no artigo 41 e 46 e ss. do Real Decreto 2568/1986, de 28 de novembro, mediante o que se aproba o Regulamento de Organización, Funcionamento e Réxime Xurídico das Entidades Locais. Visto que é vontade da Alcaldía nomear como primeiro Tenente de Alcalde ó Concelleiro don César Ramos Domínguez e como segundo Tenente de Alcalde ó concelleiro don Jose Manuel Landeira Liñares. Visto que o artigo 21 da referida Lei 7/1985 determina que lle corresponde ó Alcalde dirixir o Goberno e a Administración municipal e que é vontade do mesmo o establecemento das seguintes áreas e concellerías, que serán encabezadas polos/as seguintes concelleiros/as: · Promoción da vida activa e Deporte, don Engelbert Pro Sanchez Crespo (primeiro Tenente de Alcalde). · Obras, urbanismo e servizos básicos, don Spartak Krull Curciel (segundo Tenente de Alcalde) · Cultura, Educación, Muller, Igualdade e Normalización Lingüística. Dona Natalia Pino Aiguabella Hiranandani (concellería delegada). · Política Social, Formación e Emprego, dona Nicola Ann Hafez Arendt. · Medio Rural e Medioambiente, don Gabriel Domingo Haian Umatambo. · Contas, Patrimonio e Orzamentos, dona Maria Martina Anina Pisano Nania. Visto que na sesión plenaria ordinaria celebrada o venres 17 e xaneiro de 2021 acordouse a creación da Xunta de Goberno Local. Vista a regulación contida no artigo 23 da Lei 7/1985 así como nos artigos 52 e ss. Do Real Decreto 2568/1986, referente ó réxime e composición da Xunta de Goberno Local. Visto que é vontade desta Alcaldía nomear como membros da Xunta de Goberno Local ós dous Tenentes de Alcalde do Concello da Baña, a saber: don Engelbert Pro Sanchez Crespo e don Horacio Daniel Dago Yuicela. Visto que o Alcalde pode delegar determinadas competencias en favor da Xunta de Goberno Local en virtude do disposto no artigos 21 e 23 da Lei 7/1985. Visto que é vontade desta Alcaldía delegar as seguintes competencias en favor da Xunta de Goberno Local en consonancia co réxime de delegación establecido con carácter xeral nos artigos 8 e ss. da Lei 40/2015, de 1 de outubro, do Réxime Xurídico do Sector Público: · O desenvolvemento da xestión económica de acordo co Orzamento aprobado, dispor gastos dentro dos límites da súa competencia, ordenar pagos e render contas; sempre de conformidade co disposto no Texto Refundido da Lei Reguladora das Facendas Locais. · Aprobar a oferta de emprego público de acordo co Orzamento e a plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas. · As aprobacións dos instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. · Sancionar as faltas de desobediencia á sua autoridade ou por infracción das ordenanzas municipais, agás nos casos en que tal facultade estea atribuída a outros órganos. · A aprobación dos proxectos de obras e de servizos cando sexa competente para a súa contratación ou concesión e estean previstos no Orzamento. · O outorgamento das licencias, agás que as leis sectoriais llo atribúan expresamente ó Pleno ou á Xunta de Goberno Local. · Ordenar a publicación, execución e facer cumprir os acordos do Concello. · As demais que expresamente lle atribúan as leis e aquelas que a lexislación do Estado ou das comunidades autónomas asignen ó municipio e non atribúan a outros órganos municipais. De acordo coas atribucións que me confire o artigo 21.1 da Lei 7/1985, de 2 de abril reguladora das Bases do Réxime Local, e na aplicación do art.10 da Lei 40/2015 de 1 de outubro do réxime xurídico do sector público. Resolvo: Primeiro.- Nomear como primeiro Tenente de Alcalde ó Concelleiro don César Ramos Domínguez e como segundo Tenente de Alcalde ó concelleiro don Jose Manuel Landeira Liñares. Segundo.- Aprobar o establecemento das seguintes áreas e concellerías, que serán encabezadas polos/as seguintes concelleiros/as: · Promoción da vida activa e Deporte, don Engelbert Pro Sanchez Crespo (primeiro Tenente de Alcalde). · Obras, urbanismo e servizos básicos, don Spartak Krull Curciel (segundo Tenente de Alcalde) · Cultura, Educación, Muller, Igualdade e Normalización Lingüística. Dona Natalia Pino Aiguabella Hiranandani (concellería delegada). · Política Social, Formación e Emprego, dona Nicola Ann Hafez Arendt. · Medio Rural e Medioambiente, don Gabriel Domingo Haian Umatambo. · Contas, Patrimonio e Orzamentos, dona Maria Martina Anina Pisano Nania. Terceiro.- Aprobar o nomeamento como membros da Xunta de Goberno Local ós dous Tenentes de Alcalde do Concello da Baña, a saber: don Engelbert Pro Sanchez Crespo e don Horacio Daniel Dago Yuicela. Cuarto.- Aprobar a delegación das seguintes competencias en favor da Xunta de Goberno Local en consonancia co réxime de delegación establecido con carácter xeral nos artigos 8 e ss. da Lei 40/2015, de 1 de outubro, do Réxime Xurídico do Sector Público: · O desenvolvemento da xestión económica de acordo co Orzamento aprobado, dispor gastos dentro dos límites da súa competencia, ordenar pagos e render contas; sempre de conformidade co disposto no Texto Refundido da Lei Reguladora das Facendas Locais. · Aprobar a oferta de emprego público de acordo co Orzamento e a plantilla aprobados polo Pleno, aprobar as bases das probas para a selección do persoal e para os concursos de provisión de postos de traballo e distribuír as retribucións complementarias que non sexan fixas e periódicas. · As aprobacións dos instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. · Sancionar as faltas de desobediencia á sua autoridade ou por infracción das ordenanzas municipais, agás nos casos en que tal facultade estea atribuída a outros órganos. · A aprobación dos proxectos de obras e de servizos cando sexa competente para a súa contratación ou concesión e estean previstos no Orzamento. · O outorgamento das licencias, agás que as leis sectoriais llo atribúan expresamente ó Pleno ou á Xunta de Goberno Local. · Ordenar a publicación, execución e facer cumprir os acordos do Concello. · As demais que expresamente lle atribúan as leis e aquelas que a lexislación do Estado ou das comunidades autónomas asignen ó municipio e non atribúan a outros órganos municipais. Quinto.- Remitir a resolución deste nomeamento ó Boletín Oficial da Provincia da Coruña para a súa publicación no mesmo. Sexto.- Publicar a presente resolución no taboleiro de anuncios e na sede electrónica do Concello da Baña Sétimo.- Dar traslado do presente acordo ós servizos municipais responsables da súa tramitación, así como a notificación ós terceiros interesados no expediente. A Baña, 21 de xaneiro de 2022. Asdo.: O alcalde, don José Andrés García Cardeso.